XXV Vispārējie latviešu Dziesmu un XV Deju svētki
XXV Vispārējie latviešu Dziesmu un XV Deju svētki notika no 2013. gada 30. jūnija līdz 7. jūlijam. Kopkora koncerti notika Rīgas Mežaparka Lielajā estrādē, bet "Daugavas" stadionā notika Deju svētku četri koncerti. Arēnā "Rīga" skanēja vokāli simfoniskās mūzikas koncerts. Galvenais svētku režisors bija Uģis Brikmanis, bet svētku noslēguma koncerta scenārija autore bija rakstniece Nora Ikstena.